[{"text_idx": "#000000", "text": "Dyn yn achosi \u00a3220,000 o ddifrod mewn ffrwydrad"}, {"text_idx": "#000001", "text": "Fe ddioddefodd dyn losgiadau difrifol ac achosi gwerth \u00a3220,000 o ddifrod pan geisiodd achosi ffrwydrad yn ei gartref ei hun."}, {"text_idx": "#000002", "text": "Bu'n rhaid i William Flindell, 50, dderbyn dau fis o driniaeth arbenigol mewn ysbyty yn dilyn y ffrwydrad yng Nghasnewydd fis Ebrill diwethaf."}, {"text_idx": "#000003", "text": "Cyfaddefodd Flindell i gyhuddiad o losgi bwriadol a bod yn ddiofal wrth ystyried os oedd bywydau'n cael eu peryglu. Fe fydd yn cael ei ddedfrydu yn ystod y 10 niwrnod nesaf."}, {"text_idx": "#000004", "text": "Clywodd Llys y Goron Casnewydd fod Flindell wedi ymyrryd gyda chyflenwad nwy ei gartref mewn ymgais i ladd ei hun."}, {"text_idx": "#000005", "text": "Cafodd eiddo ger ochr ei gartref ar Heol George ei ddifrodi ac fe gafodd tri o bobl eu hanafu yn y ffrwydrad."}, {"text_idx": "#000006", "text": "Dioddefodd Flindell anafiadau oedd yn peryglu ei fywyd, gan gynnwys llosgiadau i 58% o'i gorff."}, {"text_idx": "#000009", "text": "Prif StraeonEisteddfod: 'Canolfannau cystadlu' i ddisodli'r pafiliwnPublished2 awr yn o\u0302lAchos Bermo: Diffynnydd yn gwadu cicio dynes 71 oedPublished7 awr yn o\u0302lDiogelwch ta\u0302n: Datblygwyr mawr yn arwyddo cytundebPublished5 awr yn o\u0302l"}, {"text_idx": "#000014", "text": "5 cornel o Gymru ar ochr arall y ffin"}]